Ehdotus Neuvoston asetus Amerikan yhdysvaltojen tarjoajien julkisiin hankintoihin pääsystä annetun neuvoston asetuksen (ETY) N:o 1461/93 kumoamisesta /* KOM/2006/0060 lopull. - ACC 2006/0015 */





[pic] | EUROOPAN YHTEISÖJEN KOMISSIO | Bryssel 15.2.2006 KOM(2006) 60 lopullinen 2006/15 (ACC) Ehdotus NEUVOSTON ASETUS Amerikan yhdysvaltojen tarjoajien julkisiin hankintoihin pääsystä annetun neuvoston asetuksen (ETY) N:o 1461/93 kumoamisesta (komission esittämä) PERUSTELUT 1) EHDOTUKSEN TAUSTA Ehdotuksen perusteet ja tavoitteet Tämän ehdotuksen tarkoituksena on kumota EY:n kesäkuussa 1993 käyttöön ottamat pakotteet, jotka olivat suora vastatoimi Yhdysvaltojen vuoden 1988 kauppalain (Omnibus Trade and Competitiveness Act) VII osaston nojalla toukokuussa 1993 käyttöön ottamille pakotteille useimpia EY:n jäsenvaltioita vastaan. | Yleistä Yhdysvaltojen hallitus määräsi toukokuussa 1993 vuoden 1988 kauppalakinsa VII osaston nojalla pakotteita useimpia EY:n jäsenvaltioita vastaan direktiivin 93/38/ETY (jäljempänä ’julkisia palveluja koskeva direktiivi’, EYVL L 199, 9.8.1993, s. 84-138) antamisen johdosta. Julkisia palveluja koskevaa direktiiviä sovelletaan muun muassa yhteisön teleoperaattoreiden tekemiin sopimuksiin. Yhdysvaltojen mielestä erityisesti kyseisen direktiivin 36 artikla johti yhdysvaltalaisten telelaitetoimittajien perusteettomaan syrjintään. Direktiivin 36 artiklassa edellytetään, että yhteisön operaattorit antavat kolmen prosentin hintaedun yhteisön toimittajille suhteessa yhteisön ulkopuolisten maiden toimittajiin (eli tässä tapauksessa yhdysvaltalaisiin toimittajiin), jos yhteisön toimittajien markkinoille pääsyä ei ole vastavuoroisesti taattu kyseisessä maassa. Suorana vastatoimena näihin pakotteisiin yhteisö sääti kesäkuussa 1993 vastaavista pakotteista neuvoston asetuksella (ETY) N:o 1461/93 (EYVL L 146, 17.6.1993, s. 1). Sittemmin yhteisön televiestintämarkkinat on vapautettu. Vesi- ja energiahuollon sekä liikenteen ja postipalvelujen alalla toimivien yksiköiden hankintamenettelyjen yhteensovittamisesta annetussa uudessa Euroopan parlamentin ja neuvoston direktiivissä 2004/17/EY jätetään teleoperaattorit nimenomaisesti direktiivin soveltamisalan ulkopuolelle, koska alalla on nykyisin tehokasta kilpailua sekä oikeudellisesta näkökulmasta että tosiasiallisesti. Komissio katsoo tämän vuoksi, että Yhdysvalloilla ei ole enää perusteita pitää voimassa VII osaston mukaisia pakotteita. Komissio on siksi keskustellut asiasta Yhdysvaltojen viranomaisten kanssa saadakseen pakotteet kumotuiksi. Näiden keskustelujen tuloksena Yhdysvallat on suostunut kumoamaan pakotteet. Asiaa koskevan päätöksen on allekirjoittanut Yhdysvaltojen pääkauppaneuvottelija ja se tulee voimaan heti, kun se on julkaistu Federal Register -säädöskokoelmassa 28. helmikuuta 2006. Neuvoston asetuksessa (ETY) N:o 1461/93 säädetyt yhteisön vastatoimet otettiin käyttöön vastauksena Yhdysvaltojen pakotteisiin. Tästä seuraa, että kun Yhdysvaltojen asettamat pakotteet kumotaan, neuvoston asetus (ETY) N:o 1461/93 olisi sekin kumottava. Koska Yhdysvallat on toteuttanut tarvittavat toimenpiteet kumotakseen vuoden 1988 kauppalain VII osaston nojalla käyttöön otetut pakotteet, komissio antaa neuvostolle ehdotuksen asetukseksi, jolla kumotaan neuvoston asetus (ETY) N:o 1461/93. Neuvostoa pyydetään antamaan tämä asetus. | Ehdotuksen alalla voimassa olevat säännökset Neuvoston asetus (ETY) N:o 1461/93. | 2) ASIANOMAISTEN OSAPUOLTEN KUULEMINEN JA VAIKUTUSTEN ARVIOINTI | Asianomaisten osapuolten kuuleminen | Tällä ehdotuksella ainoastaan kumotaan aiempi asetus, joka annettiin vastatoimena Yhdysvaltojen käyttöön ottamille pakotteille. Koska näitä pakotteita ollaan nyt kumoamassa, myös EU:n vastatoimet on tarpeen kumota. | Vaikutusten arviointi Tämän ehdotuksen vaikutuksia ei ole tarpeen arvioida. Muut sääntelytoimet eivät tule kyseeseen. | 3) EHDOTUKSEN OIKEUDELLISET NÄKÖKOHDAT | Tiivistelmä ehdotetuista toimista Tällä ehdotuksella ainoastaan kumotaan aiempi asetus, joka annettiin vastatoimena Yhdysvaltojen käyttöön ottamille pakotteille. Koska näitä pakotteita ollaan nyt kumoamassa, myös EU:n vastatoimet on tarpeen kumota. | Oikeusperusta Euroopan yhteisön perustamissopimuksen 133 artikla. | Säädöslaji ja vaikutukset talousarvioon | Tämä ehdotus koskee ainoastaan aiemman asetuksen kumoamista. | Tämän vuoksi siitä ei aiheudu taloudellisia rasitteita. | Uusi asetus on ainoa keino kumota aiempi asetus. | 2006/15 (ACC) Ehdotus NEUVOSTON ASETUS Amerikan yhdysvaltojen tarjoajien julkisiin hankintoihin pääsystä annetun neuvoston asetuksen (ETY) N:o 1461/93 kumoamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen, sekä katsoo seuraavaa: (1) Neuvoston asetuksella (ETY) N:o 1461/93[1], sellaisena kuin se on muutettuna neuvoston asetuksella (EY) N:o 1836/95[2], rajoitetaan yhdysvaltalaisten tarjoajien mahdollisuuksia tehdä tiettyjä hankintoja koskevia sopimuksia tiettyjen julkisten viranomaisten kanssa sen perusteella, että Yhdysvallat on toteuttanut vuoden 1988 kauppalakinsa VII osaston nojalla tiettyjä toimenpiteitä yhteisön tarjoajien suhteen. (2) Amerikan yhdysvaltojen päätös kumota vuoden 1988 kauppalain VII osaston nojalla käyttöön otetut pakotteet tulee voimaan 1 päivänä maaliskuuta 2006. (3) Asetus (ETY) N:o 1461/93 olisi tämän vuoksi kumottava, ON ANTANUT TÄMÄN ASETUKSEN: 1 artikla Kumotaan Amerikan yhdysvaltojen tarjoajien julkisiin hankintoihin pääsystä annettu neuvoston asetus (ETY) N:o 1461/93. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […]. Neuvoston puolesta Puheenjohtaja [1] EYVL L 146, 17.6.1993, s. 1. [2] EYVL L 183, 2.8.1995, s. 4.